stanford-oval/wikipedia huggingface dataset:
לוטו
פרטים על משחקי לוטו במדינות השונות > לוטו בקנדה

משחק הלוטו הראשון בקנדה היה הלוטו הפנימי של קוויבק בשנת 1970. מחוזות ואזורים אחרים הציגו משחקי לוטו משלהם בשנות השבעים, והממשלה הפעילה את לוטו קנדה (במקור הלוטו האולימפי) במשך כמה שנים החל מסוף שנות השבעים כדי לכסות את ההוצאות של המשחקים האולימפיים בשנת 1976. זכיות בלוטו בדרך כלל אינן חייבות במס, אבל הן יכולות להיות חייבות במס בתחומי שיפוט שונים, תלוי במחוז הניהולי של הזוכה.
היום, פועלים בקנדה שני משחקי לוטו בקנה מידה לאומי: לוטו 6/49 (שהתחיל בשנת 1982), ולוטו סופר 7 (שהתחיל בשנת 1994). המשחקים האלה מנוהלים על ידי איגוד הלוטו הבין מחוזי, שהוא איחוד של חמש סמכויות הלוטו האזוריות, שכל אחת שייכת למחוז שלו ולממשלה האזורית:
איגוד הלוטו האטלנטי (ניו ברנזוויק, נובה סקוטיה, אי הנסיך אדוארד, ניופאונדלנד ולברדור).
לוטו קוויבק (קוויבק).
תאגיד לוטו אונטריו (אונטריו).
תאגיד הלוטו המערב קנדי (מניטובה, ססקצ'ואן, אלברטה, יוקון, הטריטוריות הצפון מערביות, נונאווט).
תאגיד הלוטו של קולומביה הבריטית (קולומביה הבריטית).
פרטים על משחקי לוטו במדינות השונות > לוטו בצרפת

הלוטו הראשון הידוע בצרפת החל על ידי המלך פרנסואה הראשון בסביבות שנת 1505. לאחר הניסיון הראשון, משחקי לוטו היו אסורים במשך מאתיים שנה.
המשחקים החלו מחדש בסוף המאה ה-17, כ"לוטו ציבורי" עבור עיריית פריז ועבור שחקנים "מיוחדים" לצרכים דתיים (בעיקר לנזירות במנזרים).
משחקי הלוטו הפכו במהירות לאחד מהמקורות העיקריים ביותר להתקהלות דתית במאה ה-18.
משחקי הלוטו עזרו לבנות או לשפץ כנסיות רבות (כ-15 כולל הגדולה ביותר) בפריז במאה ה-18, כמו כנסיית סן-סולפיס וכנסיית הפנתיאון.
משחק הלוטו הזה נודע לאחר כמה שנים כלוטו המלכותי של צרפתי. ממש לפני המהפכה הצרפתית בשנת 1789 ההכנסות מהלוטו המלכותי של צרפת הגיעו לחמישה עד שבעה אחוזים מההכנסה הכוללת של צרפת.
בתחילת המאה, המלך נמנע מלכלכל מסדרים דתיים בכך שנתן להם את הזכות להפעיל משחקי לוטו, אבל סכומי הזכייה שהוענקו הפכו להיות כה גדולים, כך שבמחצית השנייה של המאה החל מאבק בין בית המלוכה לבין הכנסייה על שליטה במשחקי הלוטו. בשנת 1774, משחק לוטו החל לפעול על ידי בית המלכות וכל משחקי הלוטו האחרים, מלבד שלושה או ארבעה יוצאים מהכלל, הוצאו מחוץ לחוק.
במהלך המאה ה-18, פילוסופים כמו וולטר וכמה בישופים התלוננו שמשחקי הלוטו מנצלים את העניים. הדבר הגביר את הוויכוח סביב המוסריות של הלוטו.
כל משחקי הלוטו עוררו זעם בקרב האידיאליסטים של המהפכה הצרפתית, שביקרו אותם כשיטה של העשירים לרמות את העניים ולסחוט את משכורתיהם.
הלוטו החל מחדש בצרפת בשנת 1936, כאשר הסוציאליסטים היו צריכים להעלות את הכנסות המדינה. מאז אותה תקופה, לממשלה יש מונופול על רוב משחקי ההימורים בצרפת, כולל משחקי הלוטו.
פרטים על משחקי לוטו במדינות השונות > לוטו בברית המועצות וברוסיה

לאחר מהפכת אוקטובר ארגון לוטו הוצא מחוץ לחוק על בסיס עמדה עקרונית של אי-קיום לוטו במדינת הפועלים. אמנם כבר בשנת 1921 החלו הגרלות חדשות. הגרלות נערכו באופו קבוע לאורך כל תקופת קיום ברית המועצות.
לאחר התפרקות ברית המועצות, ברוסיה היה ניתן לקיים הגרלות לוטו פרטיות. המצב השתנה בשנת 2012 כאשר נסגרו כל הגרלות פרטיות והנושא עבר לבעלות ממשלתית. כיום הגרלות לוטו שונות נערכות תחת שתי חברות בעלות רישיון מהמדינה. חברת "ספורטלוטו" מארגרנת הגרלות בשם זהה, חברת "מרכז" מארגנת הגרלות של "סטולוטו", "גוסלוטו" והגרלות נוספות.
רמאויות והונאות

הגרלת הלוטו, כמו כל מנגנון אחר, עלולה להיות מושפעת מרמאויות, למרות רמת הביטחון הגבוהה שמציעים מארגני ההגרלה. שיטה אחת היא לחבל במכונה שמשתמשים בה להגרלת המספרים, כך שתיתן עדיפות למספרים מסוימים. דבר זה מצריך בדרך כלל שיתוף פעולה של עובד בחברת הלוטו. השיטות לחבלה במכונה מגוונות. לדוגמה, ניתן למלא חלק מהכדורים בחומר שהופך אותם לקלים יותר או לכבדים יותר מהכדורים האחרים, ובכך לשנות את הסתברות בחירתם על ידי המכונה.
צורה אחרת של הונאה במשחק הלוטו היא מכירת "מערכות" שאמורות לשפר את סיכויי בחירת המספרים הזוכים במשחק לוטו.
הונאות אלה מתבססות על אי ההבנה של הקונה בתחום ההסתברות ומספרים אקראיים.
הונאה עקיפה, המתבססת על התשוקה הגדולה לזכות בלוטו, היא וריאציה של שיטת ההונאה באינטרנט הידועה בשם "העוקץ הניגרי". בהונאה זו הקרבן מקבל הודעה שזכה בלוטו, במטרה להוציא ממנו כספים, אשר תמורתם יקבל כביכול את כספי הזכייה. הנוכל שולח דואר זבל לכל תיבות הדואר במאגר הנתונים שלו, המברך את הנמענים על זכייתם בהגרלת הלוטו האחרונה. נמען שנענה לפיתיון מקבל הסבר שעל מנת לקבל את כספי הזכייה עליו לשלם תחילה סכום מסוים כמס או כאגרה, בהתאם לחוקי המדינה. יש הנופלים בפח, ומשלמים לנוכל את הסכום שביקש. הנוכל יכול להשתמש גם בטלפון או במכתבים מודפסים, כדי להגביר את הסיכוי שהקרבן יאמין כי באמת זכה בלוטו, שכן שיחת טלפון מגורם זר יותר אמינה מדואר אלקטרוני.
תשלום הפרסים

הפרסים משולמים בסכום גדול אחד, או בתשלומים הנפרסים על פני תקופה ארוכה, בהתאם לתוכנית ההגרלה. במדינות מסוימות, כמו בארצות הברית, המנצח יכול לבחור בין מענק שנתי לתשלום יחיד. התשלום היחיד הוא הרבה יותר קטן, בדרך כלל ערכו רק חצי מהפרס הראשון, עוד לפני שמתחשבים בחוקי המס החלים על הזכייה. האפשרות של מענק שנתי היא מתן תשלומים קבועים על פני תקופה שנעה בין 10 ל-40 שנה.
בכמה משחקי לוטו באינטרנט, תשלום המענק השנתי יכול להיות רק בגובה 25,000 דולר, כאשר התשלום הגדול ביותר מגיע בשנה האחרונה. סוג זה של תשלום חלקי בדרך כלל משולם דרך השקעה בערבות בחסות הממשלה. משחקי לוטו ברשת משלמים לזוכים דרך רזרבות הביטוח שלהם. עם זאת, הרבה זוכים בוחרים לקחת את אפשרות התשלום המלא, מפני שהם מאמינים שהם יכולים לקבל תשואה טובה יותר על ההשקעה שלהם במקום אחר.
בכמה מדינות, זכיות בלוטו אינן חייבות במס, ולכן אין צורך להתחשב בחוקי המס כשבוחרים אפשרות לתשלום. בקנדה ובאוסטרליה, כל הזכיות משולמות בבת אחת לזוכה ואינן חייבות במס. בישראל הזכיות משולמות בבת אחת, אך פקודת מס הכנסה קובעת כי זכיות עד לסכום של 49,320 ש"ח יהיו פטורות ממס, על זכיות מסכום 49,320 ש"ח ועד 98,640 ש"ח ינוכה מס חלקי, ואילו על זכיות מסכום של 98,640 ש"ח ינוכה מס בגובה 35% על כל סכום עד 640,000 ₪ ו-38% על סכומי זכייה גבוהים יותר (סכומים ושיעורים אלה בתוקף מ-1 בינואר 2017; 38% כולל מס יסף של 3%). ראו בהרחבה: מיסוי הימורים, הגרלות ופעילות נושאת פרסים.
ראו גם

מפעל הפיס
פאוורבול
הלוטו הרוסי
הלוטו האירופי
משחק מזל
מכונת מזל
הגרלה
הטלת גורל
מזל
הימור
הימור פתולוגי
תוחלת
קבלת החלטות
צירוף מקרים
אקראיות
מספר אקראי
מחולל מספרים אקראיים
מחולל פסבדו אקראי
תמורה (מתמטיקה)
סטטיסטיקה
סטפן מנדל
תורת המספרים
תורת המשחקים
תורת ההסתברות
תורת הערך
פרדוקס יום ההולדת
פרדוקס המעטפות
אקסיומות פון נוימן-מורגנשטרן
הערות שוליים

↑  Eight share $365m US lottery win, באתר BBC News,‏ 22 בפברואר 2006
↑  Three winners scoop EuroMillions, באתר BBC News,‏ 3 בפברואר 2006
↑  Lottery winner claims £77m cheque, באתר BBC News,‏ 4 באוגוסט 2005
↑  Archived Lottery News for May, 2000, באתר USA Mega
↑  Primary Pupil's £27M Lotto Win, באתר 23 בספטמבר 2005
↑  Primary pupil's pounds 27m lotto win
1 2  Bulgarian lottery repeat probed, באתר BBC News,‏ 16 בספטמבר 2009
↑  המספרים הזוכים בהגרלת הלוטו הם......, באתר וואלה, 15 בספטמבר 2009
↑  מעריב אונליין, ‏מיליונר חדש נולד בישראל: זוכה יחיד גרף 76 מיליון שקל בהגרלת הלוטו, באתר מעריב אונליין, 26 במאי 2021
↑  בהגרלת הלוטו שהתקיימה ביום שלישי ה-25/5/2021 נולד מגה-מיליונר חדש, אשר מילא טופס דאבל לוטו וזכה לבדו בפרס הגדול – 76 מיליון ₪, מפעל הפיס
↑  מגלי סקידלסקי ואביאל מגנזי, תדהמה: בתוך חודש - מספרים זהים הוגרלו בלוטו, באתר ynet, 17 באוקטובר 2010
↑  תוצאות הגרלה מס' 2194, ארכיון התוצאות של מפעל הפיס
| --- | --- |
בקרת זהויות :  NLI: 987007536141505171  BnF: cb12653241c (data)  GND: 4168184-8  LCCN: sh85078455  NKC: ph122446 
בובת מנקי נקו יפנית שמסמלת מזל בתרבות היפנית ומשמשת כסמל להגרלת הלוטו
פדרו גלבאן

פדרו חואקין גלבאן (בספרדית: Pedro Joaquín Galván; נולד ב-18 באוגוסט 1985) הוא כדורגלן עבר ארגנטינאי ששיחק בעמדת הקשר ההתקפי.
קריירה

גלבאן החל את הקריירה שלו בשנת 2003 בקבוצת חימנסיה לה פלאטה כשהיה בן 18. בצעירותו, שיחק פדרו גלבאן בנבחרת ארגנטינה עד גיל 20 ואף בישל לליונל מסי את השער הראשון שלו בנבחרת ארגנטינה. בשנת 2006 הצטרף לסן מרטין דה סן חואן וב-2007 עבר לסנטרו דפורטיבו אולמדו. בינואר 2008 חזר לקבוצתו הקודמת סן מרטין דה סן חואן.
לאחר שירד ליגה עם סן מרטין, הגיע גלבאן לישראל, וחתם בקבוצת בני יהודה תל אביב בקיץ 2008. בעונתו הראשונה בקבוצה כבש 10 שערי ליגה, ובעונת 2009/2010 כבש 12 שערי ליגה, והגיע עם הקבוצה לגמר גביע המדינה, בו הפסידה הקבוצה 1–3 להפועל תל אביב. בשתי העונות שלאחר מכן סיים כמלך השערים של הקבוצה, עם 16 שערי ליגה בכל אחת מהן. בעונת 2012/2013 כבש 11 שערי ליגה.
ביוני 2013 עזב גלבאן את ישראל, לאחר שכבש 65 שערי ליגה במהלך חמש עונות בבני יהודה, וחתם בקבוצת אטלנטה מליגת העל המקסיקנית, אך לבסוף נקלעה הקבוצה לקשיים כלכליים וגלבאן שוחרר עוד בטרם הצטרף למועדון. באוגוסט 2013 חזר לישראל וחתם לעונה אחת במכבי פתח תקווה. ב-23 בפברואר 2014 שבר גלבאן את שיאו של ג'ובאני רוסו, והפך למלך שערי ליגת העל בכל הזמנים מבין הכדורגלנים הזרים ששיחקו בישראל.
ב-7 באוגוסט 2014 חזר גלבאן לבני יהודה, לאחר שירדה לליגה הלאומית, וחתם על חוזה לשנתיים במועדון. בעונת 2014/2015 כבש 22 שערים בליגה הלאומית, נבחר לשחקן המצטיין של הליגה והוביל את הקבוצה בחזרה לליגת העל מהמקום הראשון. את עונת 2015/2016 סיים גלבאן כמלך השערים והבישולים של הקבוצה עם 15 שערים ו-10 בישולים בכל המסגרות, ובסופה עזב את המועדון.
ב-28 באוגוסט 2016 חתם גלבאן בהפועל אשקלון, העולה החדשה לליגת העל, ובמדיה ערך 8 הופעות בליגה, ואת שערו היחיד במדיה כבש במשחק מול קבוצתו לשעבר מכבי פתח תקווה, שהסתיים בתיקו 1-1. ב-11 בינואר 2017 חזר גלבאן לבני יהודה, וחתם עד לסוף העונה. ברבע גמר גביע המדינה כבש גלבאן שער מול מועדון ספורט אשדוד, ובתום העונה זכה בגביע עם קבוצתו, אך לא שותף במשחק הגמר מול מכבי תל אביב. בליגה כבש עד תום העונה שני שערים, ובסך הכל לזכותו 123 שערים במדי בני יהודה בכל המסגרות, ו-86 שערים בליגת העל, במדי שלוש קבוצות שונות.
ב-30 במאי 2017 חתם גלבאן לעונה אחת בהפועל תל אביב, לאחר שירדה לליגה הלאומית. ב-3 באוגוסט 2017 ערך את הופעת הבכורה שלו במדי הפועל תל אביב, במשחק מול הפועל רמת גן במסגרת גביע הטוטו. ב-12 בספטמבר 2017 כבש גלבאן את שערו הראשון במדי הפועל תל אביב, בפנדל בניצחון 2–0 על בית"ר תל אביב רמלה. בסך הכל ערך גלבאן 21 הופעות בכל המסגרות במדי הפועל תל אביב, בהן כבש שני שערי ליגה ושער אחד בגביע המדינה. לאחר מינויו של קובי רפואה למאמן הקבוצה התערער מעמדו של גלבאן, וב-24 בינואר 2018 הושאל להפועל מרמורק עד תום עונת 2017/2018, ובמדיה ערך 17 הופעות בליגה הלאומית וכבש שישה שערים.
בקיץ 2018, לאחר שאשרת השהייה שלו הסתיימה והוא לא מצא קבוצה לקראת העונה החדשה, נדרש גלבאן לעזוב את ישראל בטרם יגורש, אך ב-24 בדצמבר הוחתם בהפועל ראשון לציון מהליגה הלאומית עד לתום העונה. בתום העונה שוב נדרש לעזוב את ישראל, ולאחר מאבק ארוך החליט שלא להמתין להחלטת בית המשפט, וחזר לארגנטינה. ב-22 ביולי 2019 חתם באולימפו מליגת המשנה הארגנטינאית.
חיים אישיים

גלבאן נשוי ואב לארבע בנות.
תארים

גביע המדינה: 2016/2017
הערות שוליים

↑  צפו בגלבאן עובר את ג'ובאני רוסו בטבלת הכובשים, באתר ONE‏, 23 בפברואר 2014
↑  חוזר לכתום: פדרו גלבאן חתם לשנתיים בבני יהודה, באתר ONE‏, 7 באוגוסט 2014
↑  אופיר סער‏, פדרו גלבאן חתם בהפועל אשקלון, באתר וואלה, 28 באוגוסט 2016
↑  יניב טוכמן‏, בני יהודה: פדרו גלבאן חוזר לקדנציה שלישית וחתם עד לתום העונה, באתר וואלה, 11 בינואר 2017
↑  אופיר סער‏, פדרו גלבאן חתם בהפועל תל אביב: "עובר ממועדון גדול למועדון גדול", באתר וואלה, 30 במאי 2017
↑  עמית גולדשטיין‏, הפועל תל אביב: פדרו גלבאן הושאל להפועל מרמורק עד תום העונה, באתר וואלה, 24 בינואר 2018
↑  עמית גולדשטיין‏, פדרו גלבאן בראיון בלעדי: "אשתי בוכה כל לילה. זה הורג אותי", באתר וואלה, 25 ביולי 2018
↑  דוד נתן, נמנע מגירוש? גלבאן חתם בהפועל ראשל"צ, באתר ynet, 24 בדצמבר 2018
↑    מליניאק ונדב צנציפר, "נשברתי", באתר "ידיעות אחרונות", 16 ביולי 2019
↑  חוזר לשחק כדורגל: גלבאן סגר באולימפו, באתר ערוץ הספורט, 22 ביולי 2019
ישראל באולימפיאדת הנוער בואנוס איירס (2018)

אולימפיאדת הנוער בואנוס איירס היא משחקי הקיץ האולימפיים לנוער ה-3 שנערכה בין ה-6 באוקטובר ל-18 באוקטובר 2018 בעיר בואנוס איירס, ארגנטינה. המשלחת הישראלית מנתה 19 ספורטאים שהתחרו בשמונה ענפי ספורט: אופניים, אתלטיקה, ג'ודו, התעמלות אמנותית, התעמלות אקרובטית והתעמלות מכשירים, טאקוונדו, טריאתלון, שחייה ושיט.
לוחמת הטאקוונדו, אבישג סמברג, נשאה את דגל ישראל בטקס הפתיחה.
השחיינית, אנסטסיה גורבנקו זכתה במדליית זהב במשחה ל-200 מטר מעורב אישי, המתעמלים נועה קזדו יקר ויונתן פרידמן זכו במדליית כסף בהתעמלות אקרובטית לזוג מעורב והשחיין דניס לוקטב זכה במדליית ארד במשחה ל-200 מטר חופשי.
הישגים בולטים > מדליות > ישראל

| מדליה | שם | ענף | תחרות | תאריך |
| --- | --- | --- | --- | --- |
|  | אנסטסיה גורבנקו | שחייה | 200 מטר מעורב אישי, נערות | 7 באוקטובר |
|  | נועה קזדו יקר ויונתן פרידמן | התעמלות אקרובטית | זוג מעורב | 15 באוקטובר |
|  | דניס לוקטב | שחייה | 200 מטר חופשי, נערים | 8 באוקטובר |
הישגים בולטים > הישגים בולטים נוספים

השחיין גל כהן גרומי, סיים במקום 4 במשחה ל-200 מטר מעורב אישי.
גולשת הרוח נעמה גזית, סיימה במקום 4 בגלשן טכנו +293.
גולש הרוח תומר ורדימון סיים במקום 4 בגלשן טכנו +293.
לוחמת הטאקוונדו אבישג סמברג סיימה במקום 5 בקטגוריית משקל עד 49 ק"ג.
הג'ודוקא אריאל שולמן, סיים במקום 5 בקטגוריית משקל עד 55 ק"ג.
השחיין דניס לוקטב, סיים במקום 6 במשחה ל-400 מטר חופשי.
השחיינית אנסטסיה גורבנקו, סיימה במקום 7 במשחה ל-100 מטר חופשי.
המתעמלת האמנותית ולריה סוצקוב סיימה במקום 7 בתחרות הקרב רב.
נבחרת השליחים הישראלית סיימה במקום 8 במשחה שליחים 4x100 מטר חופשי משולב (שתי שחייניות ושני שחיינים).
הרכב המשלחת הישראלית

המשלחת כללה 19 ספורטאים שהתחרו בשמונה ענפי ספורט.
| ענף | נערים | נערות | סה"כ |
| --- | --- | --- | --- |
| אופניים | 2 | - | 2 |
| אתלטיקה | 2 | 1 | 3 |
| ג'ודו | 1 | - | 1 |
| התעמלות אמנותית | - | 1 | 1 |
| התעמלות אקרובטית | 1 | 1 | 2 |
| התעמלות מכשירים | 1 | - | 1 |
| טאקוואנדו | 1 | 1 | 2 |
| טריאתלון | 1 | - | 1 |
| שחייה | 2 | 2 | 4 |
| שיט | 1 | 1 | 2 |
| סה"כ | 12 | 7 | 19 |
זוהי הופעת הבכורה של נבחרת ישראל לנוער בענף האופניים במשחקים האולימפיים לנוער.
ענפים > אופניים

דירוגם במקום השביעי של רוכבי הנוער הישראלים באליפות העולם למרוצי אופני הרים לשנת 2017 העניק לישראל 2 מקומות בתחרות האופניים המשולבת לנערים המורכבת ממרוץ אופני כביש ומרוץ אופני הרים. זאת הופעת הבכורה של ישראל בענף האופניים במשחקים האולימפיים לנוער. הרוכבים שנבחרו לייצג את ישראל היו איתן לוי ונדב רייסברג.
| שם | מקצוע | מרוץ כביש 60 ק"מ> תוצאה | מרוץ כביש 60 ק"מ> מקום | מרוץ כביש 60 ק"מ> ניקוד | אופני כביש קריטריום> מקום | אופני כביש קריטריום> ניקוד | אופני כביש מרוץ נגד השעון> תוצאה | אופני כביש מרוץ נגד השעון> מקום | אופני כביש מרוץ נגד השעון> ניקוד | אופני הרים קרוסקנטרי אלימנייטור> מקום | אופני הרים קרוסקנטרי אלימנייטור> ניקוד | אופני הרים קרוסקנטרי הקפה קצרה> תוצאה | אופני הרים קרוסקנטרי הקפה קצרה> מקום | אופני הרים קרוסקנטרי הקפה קצרה> ניקוד | ניקוד כללי | מקום |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| איתן לוי | קבוצתי, נערים | 1:31:03 שעות | 22 | 0 | 15 | 2 | 8:59.95 דקות | 12 | 6 | 3 | 65 | 19:42 דקות | 8 | 20 | 103 | 9 |
| נדב רייסברג | קבוצתי, נערים | 1:31:03 שעות | 11 | 8 | 20 | 0 | 8:59.95 דקות | 12 | 6 | 15 | 2 | 1- הקפה | 19 | 0 | 103 | 9 |
ענפים > אתלטיקה

התאחדות האתלטיקה הבינלאומית קבעה בהתאם לתוצאות אליפות העולם באתלטיקה לנוער שנערכו בשנים 2015 ו-2017 את מספר המקומות המוקצים לאתלטי הנוער מכל יבשת. אתלטי הנוער האירופאים התחרו על ההקצאות במבחני ההעפלה האירופאיים למשחקים האולימפיים לנוער שהתקיימו בגיור שבהונגריה בין 5 ביולי 2018 ל-8 ביולי.
נערים
| שם | מקצוע | שלב 1> תוצאה | שלב 1> מקום | שלב 2> תוצאה | שלב 2> מקום | סך הכל> תוצאה | סך הכל> מקום |
| --- | --- | --- | --- | --- | --- | --- | --- |
| אדיסו גואדה | 3,000 מטר | 8:30.27 דקות | 11 | 12:06 דקות | 7 |  | 9 |
| אדיסו גואדה | ריצה למרחקים | לא התקיים | לא התקיים | 12:06 דקות | 18 | 12:06 דקות | 18 |
| שם | מקצוע | שלב 1> תוצאה | שלב 1> מקום | שלב 2> תוצאה | שלב 2> מקום | סך הכל> תוצאה | סך הכל> מקום |
| --- | --- | --- | --- | --- | --- | --- | --- |
| עמל חסנוב | קפיצה במוט | 4.45 מטר | 13 | 4.62 מטר | 14 | 9.07 מטר | 12 |
נערות
| שם | מקצוע | שלב 1> תוצאה | שלב 1> מקום | שלב 2> תוצאה | שלב 2> מקום | סך הכל> תוצאה | סך הכל> מקום |
| --- | --- | --- | --- | --- | --- | --- | --- |
| ורוניקה צ'יינוב | קפיצה לגובה | 1.74 מטר | 9 | 1.79 מטר | 7 | 3.53 מטר | 7 |
ענפים > ג'ודו

אריאל שולמן דורג במקום ה-13 בקטגוריית משקל עד 55 ק"ג נערים בדירוג האולימפי לקראת אולימפיאדת הנוער בואנוס איירס. לאור הדירוג שולמן זכה במכסה למשחקים.
בנים
| שם> שם.שם | מקצוע> מקצוע.מקצוע | סיבוב ראשון> יריב תוצאה.יריב תוצאה | רבע גמר> יריב תוצאה.יריב תוצאה | חצי גמר> יריב תוצאה.יריב תוצאה | גמר> יריב תוצאה.יריב תוצאה | בית הניחומים> סיבוב 1.יריב תוצאה | בית הניחומים> סיבוב 2.יריב תוצאה | בית הניחומים> הקרב על הארד.יריב תוצאה | מקום> מקום.מקום |
| --- | --- | --- | --- | --- | --- | --- | --- | --- | --- |
| אריאל שולמן | עד 55 ק"ג (אנ') | אוקראינה עולה ורדיבה הפסד 0 - 10 | לא העפיל | לא העפיל | לא העפיל | קולומביה ג'ואן מונטלגר  ניצחון 10 - 0 | אקוודור בריאן גרבואה  ניצחון 10 - 0 | אוסטריה דניאל לוטגב  הפסד 0 - 10 | 5 |
מעורב
| שם> שם.שם | מקצוע> מקצוע.מקצוע | סיבוב 1> אישי.יריב/ה תוצאה | סיבוב 1> קבוצתי.יריב/ה תוצאה | רבע גמר> אישי.יריב/ה תוצאה | רבע גמר> קבוצתי.יריב/ה תוצאה | חצי גמר> אישי.יריב/ה תוצאה | חצי גמר> קבוצתי.יריב/ה תוצאה | גמר> אישי.יריב/ה תוצאה | גמר> קבוצתי.יריב/ה תוצאה | מקום> מקום.מקום |
| --- | --- | --- | --- | --- | --- | --- | --- | --- | --- | --- |
| צוות לוס אנג'לס נפאל סוניה בהאטה קובה נחומי אקוסטה באטה אוסטרליה ססקיה ברוטרס גרמניה רפאל איגל ישראל אריאל שולמן קפריסין גאורגיוס בלארג'ישווילי פינלנד טורפאל ז'וקאווה מולדובה אלין בגרין | קבוצות מעורבות (אנ') | ארמניה יורי ישראליאן ניצחון 10 - 0 | צוות סיאול ניצחון 5 - 3 | קולומביה ג'ואן מונטלגר הפסד 0 - 10פ1 | צוות אתונה הפסד 3 - 5 | לא העפילו | לא העפילו | לא העפילו | לא העפילו | 5 |
ענפים > התעמלות > התעמלות אמנותית

ולריה סוצקוב סיימה במקום החמישי בתחרות העפלה האירופאית למשחקים בקרב רב ליחידות וזיכתה את המשלחה הישראלית במקום אחד בתחרות.
| שם | מקצוע | מוקדמות> אלות | מוקדמות> חישוק | מוקדמות> כדור | מוקדמות> סרט | מוקדמות> סה"כ | מוקדמות> מקום | גמר> אלות | גמר> חישוק | גמר> כדור | גמר> סרט | גמר> סה"כ | גמר> מקום |
| --- | --- | --- | --- | --- | --- | --- | --- | --- | --- | --- | --- | --- | --- |
| ולריה סוצקוב | קרב רב, יחידות | 15.350 | 16.350 | 15.150 | 14.950 | 61.800 | 4 Q | 15.700 | 16.150 | 14.550 | 14.400 | 60.800 | 7 |
ענפים > התעמלות > התעמלות אקרובטית

הזוג המעורב נועה קזדו יקר (אנ') ויונתן פרידמן (אנ') זכו במכסת העפלה במסגרת אליפות העולם לנוער, לאחר שהקצו מחדש את המכסה של יבשת אוקיאניה שלא נוצלה לטובת מכסה נוספת לנציגה מיבשת אירופה. הזוג יתחרה בענף התעמלות אקרובטית שזו תהיה הופעת הבכורה שלו במשחקים האולימפיים.
| שם> שם.שם | מקצוע> מקצוע.מקצוע | מוקדמות> דינמי.תוצאה | מוקדמות> דינמי.מקום | מוקדמות> איזון.תוצאה | מוקדמות> איזון.מקום | מוקדמות> משולב.תוצאה | מוקדמות> משולב.מקום | מוקדמות> תוצאה.תוצאה | מוקדמות> מקום.מקום | גמר> תוצאה.תוצאה | גמר> מקום.מקום |
| --- | --- | --- | --- | --- | --- | --- | --- | --- | --- | --- | --- |
| נועה קזדו יקר (אנ')   יונתן פרידמן | זוג מעורב | 26.930 | 4 | 27.750 | 2 | 27.390 | 3 | 82.070 | 1 | 27.590 |  |
ענפים > התעמלות > התעמלות מכשירים

בתחרות העפלה ליבשת אירופה שנערכה בבאקו ב-23 ביוני 2018, השיג המתעמל אורי זיידל מכסה להשתתפות במשחקים האולימפיים לנוער לאחר שסיים במקום ה-23 עם 73.265 נקודות. מאחר שכל מדינה יכולה לזכות במכסה בודדת, זיידל זכה במכסה מאחר שישראל סיימה במקום ה-15 מתוך 17 המכסות שחולקו בתחרות.
| שם | מקצוע | מוקדמות> תוצאה | מוקדמות> מקום | גמר> קרקע | גמר> סוס סמוכות | גמר> טבעות | גמר> קפיצות | גמר> מקבילים | גמר> מתח | גמר> תוצאה | גמר> מקום |
| --- | --- | --- | --- | --- | --- | --- | --- | --- | --- | --- | --- |
| אורי זיידל | קרב רב, יחידים | 64.356 | 33 | לא העפיל | לא העפיל | לא העפיל | לא העפיל | לא העפיל | לא העפיל | לא העפיל | לא העפיל |
| אורי זיידל | קרקע | 12.166 | 26 | לא העפיל | לא העפיל | לא העפיל | לא העפיל | לא העפיל | לא העפיל | לא העפיל | לא העפיל |
| אורי זיידל | סוס סמוכות | 6.633 | 35 | לא העפיל | לא העפיל | לא העפיל | לא העפיל | לא העפיל | לא העפיל | לא העפיל | לא העפיל |
| אורי זיידל | טבעות | 11.266 | 33 | לא העפיל | לא העפיל | לא העפיל | לא העפיל | לא העפיל | לא העפיל | לא העפיל | לא העפיל |
| אורי זיידל | קפיצות | 10.166 | 34 | לא העפיל | לא העפיל | לא העפיל | לא העפיל | לא העפיל | לא העפיל | לא העפיל | לא העפיל |
| אורי זיידל | מקבילים | 13.200 | 12 | לא העפיל | לא העפיל | לא העפיל | לא העפיל | לא העפיל | לא העפיל | לא העפיל | לא העפיל |
| אורי זיידל | מתח | 10.925 | 30 | לא העפיל | לא העפיל | לא העפיל | לא העפיל | לא העפיל | לא העפיל | לא העפיל | לא העפיל |
ענפים > טאקוונדו

אליפות העולם לנוער בטאקוונדו 2018 נערכה בחודש אפריל בתוניסיה. בניגוד לחוקת הוועד האולימפי הבינלאומי, נמנעה כניסתם של ספורטאים ישראלים למדינה ובכך נפגעה יכולתם להשיג את הקריטריון האולימפי. לאור זאת, ולאחר דרישת הוועד הישראלי, קיבלו הספורטאים הישראלים אבישג סמברג וטום פשקובסקי כרטיס חופשי לאולימפיאדה. במקומו של פשקובסקי נשלח לבסוף דניאל גויכמן.
| שם | מקצוע | סיבוב ראשוני> יריב תוצאה | רבע גמר> יריב תוצאה | חצי גמר> יריב תוצאה | גמר> יריב תוצאה | מקום |
| --- | --- | --- | --- | --- | --- | --- |
| אבישג סמברג | עד 49 ק"ג, נערות | תאילנד קאנראווי סומפאן ניצחון 17 - 8 | הרפובליקה העממית של סין קאו זיאן  הפסד 9 - 15 | לא העפילה | לא העפילה | 5 |
| דניאל גויכמן | עד 55 ק"ג, נערים | קוריאה הדרומית קנגמין קים הפסד 33 - 11 | לא העפיל | לא העפיל | לא העפיל | 9 |
ענפים > טריאתלון

בתחרות העפלה ליבשת אירופה שנערכה בבאניולס, ספרד סיים איתמר לבנון במקום השמיני בזמן של 55:44 דקות. תוצאה זו הציבה את ישראל במקום השישי מבחינת המדינות וזיכה אותה במכסה לתחרות.
נערים
| שם | מקצוע | שחיה (750 מטר) | T1 | רכיבת אופניים (20 ק"מ) | T2 | ריצה (5 ק"מ) | זמן כולל | מקום |
| --- | --- | --- | --- | --- | --- | --- | --- | --- |
| איתמר לבנון | יחידים | 10:29 דקות | 0:28 דקות | 28:51 דקות | 0:28 דקות | 16:36 דקות | 56:52 דקות | 15 |
מעורב
| שם | מקצוע | שחיה (250/300 מ') | T1 | רכיבת אופניים (5/8 ק"מ) | T2 | ריצה (1> 5/2 ק"מ) | זמן כולל | מקום |
| --- | --- | --- | --- | --- | --- | --- | --- | --- |
| צוות אירופה 5 | קבוצות |  |  |  |  |  | 01:31:48 שעות | 8 |
| איטליה קיארה לובה | קבוצות | 4:21 דקות | 0:55 דקות | 10:59 דקות | 0:32 דקות | 7:13 דקות | 24:00 דקות | 8 |
| שווייץ לויק טריפוניז | קבוצות | 4:13 דקות | 0:47 דקות | 9:58 דקות | 0:34 דקות | 6:22 דקות | 21:54 דקות | 8 |
| רוסיה אלוטינה סטטסנקו | קבוצות | 4:40 דקות | 0:42 דקות | 11:33 דקות | 0:29 דקות | 7:02 דקות | 24:26 דקות | 8 |
| ישראל איתמר לבנון | קבוצות | 4:19 דקות | 0:42 דקות | 9:37 דקות | 0:30 דקות | 6:20 דקות | 21:28 דקות | 8 |
ענפים > שחייה

הנבחרת הישראלית השתתפה באליפות העולם השבע עשרה של פדרציית השחייה הבינלאומית שנערכה בבודפשט, הונגריה. הנבחרת לא סיימה בין 16 הנבחרות עם דירוג הנקודות הגבוה ביותר. ההשתתפות בתחרות הבטיחה לה זכאות לארבעה מקומות במשחקים האולימפיים לנוער לשני שחיינים ולשתי שחייניות. איגוד השחייה בישראל פרסם את המפתח לבחירת הנציגים במשלחת בהתאם לתוצאות שיקבעו בתחרות רשמית עד לתאריך ה-9 ביולי 2018. על השחיינים להשיג את קריטריון A בלפחות שני משחים. אם מספר שחיינים קבעו את קריטריון A באותו משחה, המשחה ייחשב כמשחה קריטריון רק עבור השחיין עם הניקוד הבינלאומי הגבוה ביותר עבור אותו משחה. בנוסף, השחיינים נדרשים להשתלב במשחה השליחים ל-100 מטר מעורב ו-100 מטר חופשי מעורב למגדר מעורב.
ענפים > שחייה > נערים

| שם | מקצוע | מוקדמות> תוצאה | מוקדמות> מקום | חצי גמר> תוצאה | חצי גמר> מקום | גמר> תוצאה | גמר> מקום |
| --- | --- | --- | --- | --- | --- | --- | --- |
| גל כהן גרומי | 50 מטר פרפר | 25.20 שניות | 26 | לא העפיל | לא העפיל | לא העפיל | לא העפיל |
| גל כהן גרומי | 100 מטר פרפר | 55.22 שניות | 24 | לא העפיל | לא העפיל | לא העפיל | לא העפיל |
| גל כהן גרומי | 50 מטר חופשי | 23.97 שניות | 27 | לא העפיל | לא העפיל | לא העפיל | לא העפיל |
| גל כהן גרומי | 200 מטר מעורב אישי | 2:04.25 דקות | 3 | לא התקיים | לא התקיים | 2:02.41 דקות | 4 |

| דניס לוקטב | 100 מטר חופשי | 50.91 שניות | 11 | 50.81 שניות | 13 | לא העפיל | לא העפיל |
| דניס לוקטב | 200 מטר חופשי | 1:49.20 דקות | 5 | לא התקיים | לא התקיים | 1:48.53 דקות |  |
| דניס לוקטב | 400 מטר חופשי | 3:52.04 דקות | 4 | לא התקיים | לא התקיים | 3:52.12 דקות | 6 |
ענפים > שחייה > משולב (שתי נערות ושני נערים)

| שם | מקצוע | מוקדמות> תוצאה | מוקדמות> מקום | גמר> תוצאה | גמר> מקום |
| --- | --- | --- | --- | --- | --- |
| אנסטסיה גורבנקו לאה פולונסקי דניס לוקטב גל כהן גרומי | שליחים 4X100 מטר חופשי | 3:33.57 דקות | 2 | פסילה | 8 |
| אנסטסיה גורבנקו לאה פולונסקי דניס לוקטב גל כהן גרומי | שליחים 4X100 מטר מעורב | 3:59.68 דקות | 13 | לא העפילו | לא העפילו |